# Duran Duran

### Izvor: Wikipedija

Na vrhuncu slave, ranih osamdesetih, Duran Duran (poznati i kao Famozna petorica (The Fab Five), na naslovnici časopisa Rolling Stone.

Duran Duran je vokalno-instrumentalni sastav pop izražaja, poznat zbog dugog niza lako pamtljivih synth-pop hit singlova i uvijek vrlo modernih video-spotova.

## [uredi] Biografija

Pojavili su se u ranim 1980-ima kao dio svjetskog Novog vala i bili važan dio glazbene 'Druge britanske invazije na SAD'. Uprkos njihovom kontinuiranom radu i razvoju kroz dvadeset i pet godina postojanja, smatra ih se primarno kao 'bendom iz osamdesetih'.

Prodali su preko 70 milijuna ploča i imali osamnaest singlova na američkoj ljestvici singlova i trideset na britanskoj, uključujući neke od najvećih hitova: "Planet Earth", "Rio", "Hungry Like the Wolf" i tema iz filma o Jamesu Bondu (do danas jedina komercijalno uspješna pjesma iz nekog filma o agentu 007, koja je po zaradi pretekla i sam film) "A View to a Kill" u 1980-ima, te "Ordinary World" i "Come Undone" u ranim 1990-ima.

Duran Duran su Nick Rhodes (klavijature), John Taylor (bas), Roger Taylor (bubnjevi), Andy Taylor (gitara) te Simon Le Bon (vokal). (Neobično je zamijetiti da tri Taylora nisu u nikakvu srodstvu.) Bend je često trpio promjene u sastavu i u dva navrata je funkcionirao kao trio; između 1989. i 2001. gitaru je svirao Warren Cuccurullo, a od 1989. do 1991. godine bubnjar benda je bio Sterling Campbell.

Ipak, danas, u vrijeme njihova novog povratka s albumom "Astronaut" iz 2004. godine, Duran Duran je opet u originalnoj postavi i kreće na svjetsku turneju s početkom u veljači 2005.

## [uredi] Diskografija

### [uredi] Albumi

- Duran Duran (1981.)
- Rio (1982.)
- Seven and the Ragged Tiger (1983.)
- Arena (1984, live album)
- Notorious (1986.)
- Big Thing (1988)
- Liberty (1990.)
- Duran Duran AKA The Wedding Album (1993.)
- Thank You (1995., album obrada)
- Medazzaland (1997.)
- Pop Trash (2000.)
- Astronaut (2004.)

## [uredi] Vanjske poveznice

- Službena web-stranica skupine Duran Duran
- Videografija skupine Duran Duran

Dobavljeno iz "http://hr.wikipedia.org../../../d/u/r/Duran_Duran_0e68.html"

Kategorije: Britanski glazbeni sastavi | Pop | Rock

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Español
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Српски / Srpski
- Svenska
- ไทย